《题兰》
明代·徐贯

我家住近东山麓，清露兰丛如膏沐。好风披拂来深林，香气袭人端可掬。

我今游宦已多年，回首故山想芳躅。可堪原野草连天，蒿艾蓬萧满人目。

作者简介：（?—1502）明浙江淳安人，字元一。天顺元年进士。授兵部主事，官至工部尚书。熟于边务谋划，巡视福建海道，料理苏松水患，绩亦可记。以疾乞致仕，卒谥康懿。有《馀力集》。